text: Han holder den første 1. maj-tale et minut over midnat.
  30 april 2015 kl. 20.29
  Klokken et minut over midnat holdes den første af en endeløs række af taler i morgen. Det er Enhedslistens Svend Brandt, som taler i Gravene i Haderslev.
  Enhedslisten har arrangeret det, der formentlig er årets første 1.maj-møde. Man samles i Gravene kl. 23.45 og synger ?røde sange?, som det hedder.
  Lige efter midnat får folketingskandidat i Haderslevkredsen, Mathias Dahl Christiansen på scenen og holder den aller-første 1.maj-tale. Og lige efter ham kommer byrådsmedlem Svend Brandt og fortæller om arbejdet i byrådet og arbejdet for at støtte de svageste.
  Partiet har ingen ide om, hvor mange der kommer. Der kan komme tre eller der kommer 30, lyder meldingen.
  TV SYD er med ? og se indslaget på tvsyd.dk i morgen formiddag. 
  Senere på dagen arrangerer Enhedslisten i øvrigt sammen med SF og SUF 1. maj på Bispen kl. 19.00.
  Den 1.maj falder på en helligdag og en stor konfirmationsdag. Derfor holdes der hundredvis af taler i de små hjem i løbet af dagen.
  Men andre skal til politiske møder. Bl.a. i Fredericia, hvor statsminister Helle Thorning- Schmidt kommer forbi Dansk Metal.
  